

 **REPUBLIKA HRVATSKA**

##  BJELOVARSKO – BILOGORSKA ŽUPANIJA

##  OPĆINA SIRAČ

##  OPĆINSKO VIJEĆE

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 245-01/24-01/1

URBROJ: 2103-17-01-24-27

Sirač, 29.04.2024.

Temeljem članka 13. stavka 4. Zakona o zaštiti od požara (»Narodne novine« broj 92/10, 114/22) i članka 32. Statuta Općine Sirač (»Županijski glasnik Bjelovarsko-bilogorske županije«, broj 19/09, 06/10, 03/13, 01/18, 03/21), a temeljem Provedbenog plana unapređenja zaštite od požara za područje Bjelovarsko - bilogorske županije za 2024. godinu (»Županijski glasnik Bjelovarsko-bilogorske županije«, broj 10/23), Općinsko vijeće Općine Sirač na 34. sjednici održanoj 29. travnja 2024. godine donosi

**GODIŠNJI PROVEDBENI PLAN**

**unapređenja zaštite od požara za područje Općine Sirač za 2024. godinu**

**I.**

U cilju unapređenja zaštite od požara na području Općine Sirač Općinsko vijeće Općine Sirač donosi Godišnji provedbeni plan unapređenja zaštite od požara za područje Općine Sirač za 2024. godinu.

**II.**

Za unapređenje mjera zaštite od požara na području Općine Sirač potrebno je u 2024. godini provesti sljedeće tehničke i organizacijske mjere:

1. Jedinice lokalne samouprave dužne su imati usvojene procjene ugroženosti od požara i planove zaštite od požara u skladu s člankom 13. Zakona o zaštiti od požara (»Narodne novine« broj 92/10, 114/22) i s člankom 5. Pravilnika o planu zaštite od požara (»Narodne novine« broj 51/12), te ih u propisanim rokovima usklađivati s novonastalim uvjetima.

**Izvršitelj zadatka: *Općina Sirač***

Sudionici: Služba civilne zaštite Bjelovar – Odjel inspekcije

 Vatrogasna zajednica Općine Sirač

Rok: Kontinuirano

1. Predstavnička tijela jedinica lokalne samouprave dužna su kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu (»Narodne novine« broj 20/18, 115/18, 98/19, 57/22).

**Izvršitelj zadatka: *Općina Sirač***

Rok: Kontinuirano

1. Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija te Plana zaštite od požara Općine Sirač potrebno je osigurati potreban broj operativnih vatrogasaca.

**Izvršitelj zadatka: *Općina Sirač***

Sudionici: Vatrogasna zajednica Općine Sirač

Rok: Kontinuirano

1. Jedinice lokalne samouprave dužne su omogućiti nesmetano obavljanje inspekcijskog nadzora od strane Službe civilne zaštite Bjelovar – Odjel inspekcije te postupiti po zahtjevima i naredbama inspektora.

**Izvršitelj zadatka: *Općina Sirač***

Sudionici: Služba civilne zaštite Bjelovar – Odjel inspekcije

Rok: Kontinuirano

1. Jedinice lokalne samouprave dužne su osigurati opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi (»Narodne novine« broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava (»Narodne novine« broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasnih postrojbi koriste prilikom vatrogasne intervencije (»Narodne novine« broj 31/11), odnosno temeljem važećih procjena ugroženosti od požara i tehnoloških eksplozija te planova zaštite od požara Bjelovarsko - bilogorske županije, gradova i općina.

**Izvršitelj zadatka: *Općina Sirač***

 Vatrogasna zajednica Općine Sirač

 Dobrovoljna vatrogasna društva s područja Općine Sirač

Rok: Kontinuirano

1. Temeljem važećih procjena ugroženosti od požara i planova zaštite od požara Bjelovarsko - bilogorske županije te jedinica lokalne samouprave, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja potrebno je dostaviti županijskom vatrogasnom zapovjedniku.

**Izvršitelj zadatka: *Općina Sirač***

Sudionici: Vatrogasna zajednica Bjelovarsko - bilogorske županije

 Vatrogasna zajednica Općine Sirač

Rok: Svibanj 2024. godine

1. Od distributera vode na području Jedinice lokalne samouprave tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

**Izvršitelj zadatka: *Općina Sirač***

Sudionici: Vatrogasna zajednica Općine Sirač

 Dobrovoljna vatrogasna društva s područja Općine Sirač

Rok: Svibanj 2024. godine

**III.**

Ovaj Plan dostavit će se svim sudionicima.

**IV.**

Ovaj Plan donosi se na temelju Godišnjeg provedbenog plana unapređenja zaštite od požara za područje Bjelovarsko - bilogorske županije za 2024. godinu (»Županijski glasnik Bjelovarsko-bilogorske županije«, broj 10/23).

**V.**

Sukladno članku 13. stavku 8. Zakona o zaštiti od požara (»Narodne novine« broj 92/10, 114/22), Općinsko vijeće Općine Sirač najmanje jednom godišnje razmatra izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

**VI.**

Ovaj Provedbeni plan objavit će se u »Županijskom glasniku Bjelovarsko-bilogorske županije«, a stupa na snagu osmi dan od dana objave.

 Predsjednik:

 \_\_\_\_\_\_\_\_\_\_\_\_\_\_\_\_\_\_\_\_

  **(**Branimir Miler, oec)